
Kako će se birali novi Papa? 


ULAZAK U KONKLAVE 

Kardinali, koji se sastanu u Rimu za izbor no- 
voga pape, drže prethodne sastanke. Ceremoni- 
jal ovih sastanaka određen je do najmanje po- 
tankosti. Dotle graditelj uređuje konklave. 

Dvorane i hodnici u Vatikanu razdijele se po- 
priječnim drvenim 
stijenama u mnogo 
soba, te svaki kar- 
dinal dobije jednu 
prostoriju, koja mu 
rabi ujedno za bla- 
govaonicu, ložnipu 
i sobu za primanje, 
a uz tu je soba za 
njegova tajnika i 
još jedna za komor- 
nika. Medu sobama, 
koje su uređene na 
•obje strane, idu ho- 
dnici. Svi su pristu- 
pi do kardinalskih 
soba zazidani osim 
jednog ulaza, a sa- 
mo su probijeni pro- 
zorčići, kroz koje 
kardinali dobivaju 
jelo. Kad kardina'i 
uđu u konklave, za- 
tvori se glavni pri- 
stup, kojega klju- 
čeve ima maršal 
konklava. Ovo do- 
stojanstvo baština je knezova rimskih Chigi. 

Prvi dan konklava ujutro pjeva se u pau- 
linskoj kapeli sveta misa za saziv Duha Sveto- 
ga. Po misi kardinali prisustvuju latinskom go- 
voru za izbor velikog svećenika. Po odredbi Gr- 
gura XV., koji je tok misli ove alokucije potan- 
ko propisao, drži taj nagovor jedan prelat ili 
drugi određeni svećenik, koji spominje položaj 
Crkve i poziva kardinale, da u što kraće vrijeme 
i po apostolskim konstitucijama i dekretima 
crkvenim dadu Svetoj Crkvi sposobna pastira, 
koji će odgovarati zahtjevima vremena. Tada 
kardinali idu u svoje ćelije. Popodne se vrate 
u Pavlovu kapelu, da prizovu Duha Svetoga, a 
odanle zatim u povorci idu u Sikstinsku kapelu. 
Maršal konklava u uniformi XVI. stoljeća kao 


maršal svete rimske Crkve i stalni čuvar kon- 
klava polaže prisegu, da će bdjeti nad sigur- 
nošću konklava. Onda prisežu njegova četiri 
časnika, časnici garde švicarske i garde od pa- 
lače i papinskih oružnika. Onda se kardinali, 
svaki m pratnji jednoga plemića gardiste vra- 
ćaju u svoje sobe, 
samo kardinal ka- 
merlengo i podde- 
kan Svetoga kolegi- 
ja ostaju u Sikstin- 
skoj kapeli i prima- 
ju prisegu duhovni- 
ka, koji su podije- 
ljeni kardinalima. U 
loggiama Raffaelo- 
vim skupe se dotle 
činovnici i sluge, za- 
posleni u konklavu, 
i polažu u ruke ka- 
merlenga i poddeka- 
na prisegu. Svi, sve- 
ćenici i laici, obeća- 
ju, da će čuvati naj- 
oštrije tajnu o sve- 
mu, što bi čuli ili vi- 
djeli, i da ne će iz- 
boru pape činiti ni- 
kakve smetnje. Ta- 
da se udalje svi, 
koji nemaju prava 
ostati u konklavu. 

ZATVARANJE KARDINALA 
Na tri znaka zvonca zatvori maršal i ovaj po- 
sljednji prilaz iz vana, a kamerlengo okrene 
ključ u nutarnjim bravama. Dva protokola po- 
tvrde, da je zatvaranje izvana i iznutra učinjeno 
ispravnim načinom. Kamerlengo i tri kardinala 
dekana triju redova kardinalskih (biskupski, sve- 
ćenički i đakonski red) pregledaju u pratnji ce- 
remonijara sa svijetlima sve kutove konklava, 
da ustanove, da se ondje ne zadržava nitko ne- 
pozvan. Tako je znatan dio Vatikana pretvoren 
u nekakav zatvor, nad kojim je kardinal ko- 
mornik ključar. Ovaj zatvor kardinala svršava 
se tek imenovanjem novoga pape. Za sve po- 
trebe i liječničku pomoć svim ‘.kardinalima uči- 
njena je briga. Nad svime bdije šest ceremoni- 



SVEČANA RASVJETA BAZILIKE SV. PETRA U RIMU 
Ovako se rasvjetljuje u vrlo svečanim zgodama, kao što je progla- 
šenje novog sveca, a isto tako će biti i onda, kad bude izabran 
novi Sveti Otac Papa 



jara pod upravom prefekta ceremonija, koji je 
odgovoran kamerlengu. Četiri prozorčića spa- 
jaju konklave s vanjskim svijetom, kroz njih 
se pružaju životne potrebe i službeni dopisi. Pre- 
lati i Švicarska straža drže pritom stražu. Pisma 
pisana kardinalima predaju se otvorena. Prelati 
ispituju, nema li u njima nešto, što bi se ticalo 
izbora pape, jer je kardinalima zabranjeno pri- 
mati vijesti o mnijenjima izvan konklava. No 
časopisi su im na slobodno raspolaganje. 

IZBOR U ZATVORENOM KONKLAVU 

Drugi dan ujutro daje prefekt ceremonije tri 
znaka zvoncem. Svi kardinali pođu u Pavlovu 
kapelu. Imaju na sebi obredno ruho konklav- 
n°, koje se sastoji od vunene haljine bez rukava, 
ljubičaste boje, na prsima stegnute, koja se svr- 
šava dugim repom. Zatim im poddekan daje 
svetu pričest. Odatle polaze opet u Sikstinsku 
kapelu na prvo glasovanje. 

Kapela je pretvorena u izbornu dvoranu. Na- 
okolo su korske stolice za kardinale, a nad sva- 
kom je stolicom baldakin. Pred svakom stolicom 
je stočić sa zelenim i ljubičastim pokrovom. Na 
sredini kapele stoji šest drugih stolova, gdje 
izbornici predaju svoje glasove. 

Podno oltara, koji se nalazi pred velikom sli- 
kom Michelangelovom Posljednjega suda, na- 
lazi se stol za brojenje glasova. Kraj njega u 
peći gori oganj, na kojemu se pale glasovnice. 
Do ulaza u rušnici pripravljeno je bijelo ruho 
za novoga papu. Kardinali dolaze u pratnji svo- 
jih tajnika i sjednu na svoja mjesta. Mole pro- 
pisane molitve. Zatim vikne prefekt ceremo- 
nijara: 

»Extra omnes!« .Svi van! Sekretari i prefekt ce- 
remonijara ostave kapelu. Jedan od kardinala 
prevuče zasun na vratima. Pred licem proroka i 
Krista, koji baca munje, i Djevice Marije, koja 
s bojazni moli smilovanje na slici Michelange- 
lovoj, ostaju izbornici sami »s čistom savješću 
i nepristranim umom«, kako se kaže u propisu 
Grgura XV. Izbor novoga pape vrši se sada skru- 
tinijem ili tajnim glasovanjem ceduljicama. Gr- 
gur XV. naredio je, da se izborni sastanci vrše 
dva puta na dan. 

GLASOVNICE 

Glasovnice pripravi ceremonijar i imaju tri 
rubrike. U gornjoj su tiskana slova: Ja kardi- 
nal (na tom mjestu izbornik doda svoje 

ime). U srednjoj rubrici piše: Biram za velikoga 
svećenika Prečasnoga mojega Gospodina Go- 
spodina kardinala . . . (ovdje izbornik napiše ime 
onoga, koga bira). Donja je rubrika prazna i u 
njoj se napiše neko geslo i broj. Onda se gor- 
nja rubrika preklopi preko srednje i zalijepi 
naljepnicom, da ne bude poznan izbornik. Otraga 
se nalaze dvije rubrike. U gornjoj je riječ Ime, 
da se zna, da je na prednjoj zalijepljenoj strani 
ime izbornika. U donjoj rubrici čita se riječ Si- 
gna (znakovi), koja znači, da se na tom mjestu 
iznutra nalazi geslo. Nije moguće pročitati unu- 
tarnje zapečaćeno pismo i tako se izborna tajna 


ne može narušiti. Sve glasovnice meću se u dva 
srebrna kaleža na velikom stolu pred oltarom. 

Izborni zbor odredi kockom između kardinala 
tri skrutatora ili brojača glasova i tri njegova- 
telja bolesnih, koji odu iz dvorane, da u potrebi 
pokupe glasovnice od kardinala, koji leže bo- 
lesni u svojim ćelijama. Prvi pristupa k oltaru 
dekan svetoga kardinalskog kolegija. Drži svoju 
glasovnicu nad kaležem i govori: »Prizivam na- 
šega Gospodina Isusa Krista, koji će mi biti su- 
dac, za svjedoka, da ću birati onoga, za koga 
vjerujem, da bih s Bogom birao, i da ću isto 
učiniti kod akcesa«, i onda pusti glasovnicu u 
kalež. Za njim pristupaju najprije »bolničari«, 
a za njima ostali kardinali, po dobi k oltaru, po- 
kleknu, govore svoju prisegu i predaju glasov- 
nicu. 

BROJENJE I KONTROLA GLASOVA 

Onda skrutatori nose kalež na veliki stol i po- 
čnu brojiti glasove. Za njih je čitljiva samo sre- 
dina glasovnice. Gornji dio je zatvoren pečatom. 
Rijetko kad ovo prvo glasovanje ima za rezul- 
tat dvije trećine glasova, potrebne za izbor no- 
voga pape. U tom slučaju počne se odmah dru- 
go biranje, tako zvani akces (pristup), kod ko- 
jega izbornici mogu dati glas jednomu, ali svaki 
drugomu kardinalu od onih, koji su bili birani 
u prvom izbornom aktu. ;Na novu glasovnicu na- 
piše svaki kardinal isti broj i isto geslo kao 
prije. Ali u srednjoj rubrici su riječi: Pristupam 
Prečasnomu Gospodinu . . . Ako koji kardinal 
ostaje vjeran svojoj prvoj odluci, napiše u sred- 
nju rubriku: Nemini, nikomu. To čine oni izbor- 
nici, kojih je kandidat dobio relativnu većinu. 

Kad ovi pristupni glasovi ili akcesi zajedno 
s glasovima pređašnjega skrutinija osiguravaju 
kojemu kandidatu većinu od dvije trećine, izvrši 
se prije proglašenja rezultata temeljit ispit gla- 
sovnica. Skrutatori, koji su sačuvali glasovnice 
od prvog izbora, otpečativši donje rubrike i ispo- 
redivši geslo, ustanovljuju, da su izbornici, ko- 
jih je akcesom kandidat dobio većinu glasova, 
kod prvog izbora birali drugo ime, jer kad se 
glasovi prvog izbora' i akcesa zbroje, nije do- 
pustivo, da jedan kardinal dva puta predaje isti 
glas. No izborna tajna ostaje pri tom netaknuta. 
Jer gornji dio izbornog lista s imenom birača 
ostaje neraspečaćen. Tri ispitivača, koji su odre- 
đeni kockom iz reda kardinala đakona, kontro- 
liraju izborni rezultat. Na kraju se sve glasov- 
nice spale u kominu. 

Kad glasovanje ostane bez rezultata, baci se 
u oganj malo vlažne slame. Po malom stupu 
gusta dima (sfumata), koji se vidi izvana, pozna 
puk, koji čeka na trgu Svetoga Petra, da papa 
nije izabran. Ako je pak iz izbora izašao papa, 
kušaju glasovnice spaliti bez gusta dima i dolje 
skupljeni puk čeka u neizvjesnosti ili po slabom 
dimu kao sjena poznaje, da je papa bio izabran. 
Kad kandidat za papu dobije većinu od dvije 
trećine i primi izbor, onda svi drugi kardinali 
spuste svoje baldakine, samo ostaje uspravan 
baldakin kardinala, koji je izabran za papu. 

(Svršetuk na str. 120.) 

Pet puta kod Pape Pifa XI. 

Uspomene na umrloga Namjesnika Kristova 


U časovima, kad se cijeli katolički svijet ra- 
stao od vrhovnoga poglavara katoličke Crkve, 
koji je punih 17 godina bio otac svega kršćan- 
stva, spominjem se, kada sam i u kakvim sve 
prigodama vidio Sv. Oca Papu Pija XI. i kakve 
me sve uspomene podsjećaju na njegovu svetu 
pojavu u mom životu. 

* 

Prvi put sam Papu Pija XI. vidio 18. svibnja 
1929. Pohrlio sam tada u Rim s velikim hrvat- 
skim hodočašćem, koje je prigodom svete go- 
dine u proslavu pedesete godišnjice misništva Pi- 
ja XI. pošlo u Vječni Grad. Kolika su me čuv- 
stva obuzela, kad sam približavajući se Rimu 
prvi put ugledao kupolu bazilike sv. Petra! S ka- 
kvim sam svetim osjećajima prvi put stupio u 
tu najveličanstveniju crkvu svijeta! Tu je teško 
naći riječi, koje bi to mogle izreći. A kakvo mi 
je tek uzbuđenje obuzimalo dušu, u časovima, 
kad sam prvi puta ulazio u vatikanski papinski 
dvor, da prvi put vidim Namjesnika Kristova! 

U dvorani, u kojoj je nas oko 800 hrvatskih 
hodočasnika čekalo na audijenciju, dospio sam 
među prve redove, jer sam imao misiju, da Sv. 
Ocu Papi predam poseban jubilarni dar Društva 
sv. Jeronima. Imao sam uza se cijelu skupinu 
najnovijih jeronimskih knjiga, posebno fino 
uvezanih u bijelu kožu, a među njima životopi- 
snu knjigu Pape Pija XI., od dra Spiletka, koju 
je Jeronimska Društvo baš za tu prigodu izdalo 
i koja je bila ukrašena papinskim grbom od 
pravoga zlata. U uzbuđenju, koje me je bilo 
veoma obuzelo, neprestano sam u’ brizi gledao 
u onih dvadeset knjiga pitajući sam sebe: kako 
li ću ih ponijeti pred Papu? U tom uzbuđenju 
pogledavao sam k sobi, kroz koju je imao do- 
ći Sveti Otac. Kroz otvorena vrata vidio sam 
ondje naše neke biskupe i odlične svećenike. 
Još dan prije bio je u posebnoj audijenciji hr- 
vatski metropolita dr Antun Bauer, koji je pre- 
dao Sv. Ocu s adresom hodočašća i adresu Dru- 
štva sv. Jeronima. 


liapisao Dr Josip Andrić 
je došlo, te sam mogao spustiti cjelov na prsten 
njegove ruke. Tek kad se već bio udaljio od me- 
ne, bilo mi je, kao da se budim iz nekog čarob- 
nog sna . . . 

Po sata trajalo je, dok se nije Papa tako sa 
svakim bio pozdravio. A onda je sjeo na svoje 
prijestolje i stao govoriti, pozdravivši nas hrvat- 
skim »Hvaljen Isus«. Pitao je najprije, da li ho- 
ćemo, da nam govori talijanskim ili njemačkim 
ili francuskim jezikom. Zar nije bilo najprirod- 
nije, da nam govori u svom materinskom jezi- 
ku, kad nije mogao našim? I počeo je da go- 
vori, a nas je opajao zvuk njegovih riječi u svi- 
jesti, da slušamo Oca Kršćanstva, onoga, koji 
zastupa Krista na ovom svijetu. I kako su tekle 
Papine riječi, tako su u našem srcu bujali osje- 
ćaji, koji su nadilazili sve, što je srce uopće 
moglo da ispuni srećom. 

Papin je govor prestao. Dadoše mi znak, da 
pristupim k papinskom prijestolju. S drom Mar- 
kulinom uputio sam se naprijed noseći knjige. 
Kleknuli smo pred Sv. Oca, kojemu je protuma- 
čeno, tko smo i što nosimo. Sa zanimanjem do- 
hvatio je knjigu, koja je bila gornja i kojoj 
sam kutiju bio rastvorio: bio je to životopis Pa- 
pe Pija XI. I tu i još nekoliko drugih knjiga ra- 
stvorio je, pogledao, zadovoljno kimnuo glavom 
i izrekao nekoliko pohvalnih riječi. A onda nam 
je obojici pružio ruku i rekao: 

»Primili smo i s velikom radošću pročitali va- 
šu adresu. Dat ćemo vam na nju pismeni odgo- 
vor, koji možete i objelodaniti.« 

Jedan od papinske pratnje preuzeo je od nas 
knjige. I tim je taj čin jeronimskog pijeteta, 
koji smo imali pred Namjesnikom Kristovim 
obaviti, bio završen. 

Bio sam kao u nekom čarobnom nimbusu, iz 
kojega kao da sam se našao u realnosti tek, kad 
sam se opet bio vratio na svoje mjesto. Ali po- 
sve sam došao k^ebi istom, kad se bijeli lik Na- 
sljednika sv. Petra podijelivši nam blagoslov uz 
naše opće poklike »Živio Papa« bio udaljio iz 


Skoro dva sata čekanja. A onda je 
najedamput sve utihnulo, sve je po- 
kleklo na glas: »Sv. Otac dolazi!« Za- 
vladala je sveta tišina, a kad se poja- 
vio bijeli lik Namjesnika Kristova, na- 
stalo je oduševljeno klicanje: »Živio 
Papa!« S obje ruke domahivao nam 
je Sv. Otac, a smiješak treptio mu je 
na staračkom licu. Zaredao je zatim 
među nas, da nam svakom pruži ruku. 
Bio sam među prvima, kojima je pri- 
stupio. Ne znam ni sam, kako se naje- 
damput stvorio preda mnom i kako 

Slika desno: 

PAPA PIJO XI. DIJELI BLAGOSLOV S BAZILIKE 
SV. PETRA NARODU NA TRGU IZA JEDNE 
SVEČANOSTI 



7/7 


dvorane, te kad sam se izašavši iz papinske pa- 
lače našao na trgu sv. Petra. 

* * 

Pet godina iza toga, 2. svibnja 1934., opet 
sam se našao u jednoj od dvorana papinskoga 
dvora očekujući Papu Pija XI. Opet dugo i uz- 
buđeno čekanje. A onda glas: »Sv. Otac dolazi!« 

Došao je. Kako sam se živo sjetio časova, kad 
sam ga prvi put vidio! No odmah sam opazio 
razliku. Tih pet godina ostavilo je vidljiv trag 
na Bijelom Starcu. Postarao se. Kad nam je go- 
vorio, usnice su mu starački podrhtavale! Glas 
mu nije bio onako svjež kao prije pet godina. 
A ipak je iz njih strujala ista snaga, isti čar, ista 
očinska slatkoća. Govor mu nije ovajputa tra- 
jao tri četvrt sata kao ono prije pet godina, 
nego samo nekoliko minuta, jer su još mnogi 
i po drugim dvoranama čekali na audijenciju. 
Ali jednakim je odjekom srce u meni odgova- 
ralo na ritam svake njegove riječi i na sve ono, 
što su nam te riječi kazivale prodirući nam do 
dna duše. 

Kratka je bila ta audijencija kao prekratak 
san, iz kojega se trgneš te žališ za njim i želiš, 
da ti se opet vrati, ali njega više nema. 

Iza toga sam otputovao na Siciliju, da proži- 
vim draga lutanja po najljepšem među otoci- 
ma*, pa kad sam se na povratku opet zaustavio 
u Rimu, pružila se prigoda, da vidim svečanost 
jedne blatifikacije u bazilici sv. Petra. Bio sam 
tu iza glavnog oltara među najboljim mjestima, 
koja se mogu poželjeti. 

U najsvečanijem raspoloženju, koje je ispu- 
njavalo dupkom punu baziliku sv. Petra i naše 
duše, najaviše srebrne trublje dolazak Sv. Oca 
Pape. Nošen na nosiljci pojavio se Bijeli Starac. 

»Nikad ovako nešto uzvišeno i veličanstveno 
nisam vidio,« rekao je simpatični starina Hadži, 
koji je bio pravoslavne vjere, a otišao je evo 
malo prije Pija XI. Bogu na istinu. Te njegove 
riječi, izrečene pod neposrednom impresijom i 
s neodovljivom iskrenošću, svjedočile su mi, da 
nisam samo ja u te časove proživljavao neopi- 
sivo čaroban doživljaj. 

Papa je sišao s nosiljke, zadubio se pred sli- 
kom novog Blaženika u molitvu, a zatim sjeo na 
prijestolje, primio simboličke darove, te je na- 
kon svega opet na nosiljci odnesen ispraćen do- 
kazima zanosa, koji se nije mogao suzdržati. 

Gledao sam za sedamdesetsedamgodišnjim Bi- 
jelim Starcem, kako je — izdignut u nosiljci iz- 
nad glava onog ogromnog mnoštva — kao leb- 
dio iznad uzbibanog valovlja umirujući ga po- 
kretima svoje ruke, dok se nije izgubio tamo 
kod ulaza bazilike na zaokretu prema papinskoj 
palači . . . 

* 

I treći put dohrlio sam u svibnju u Vječni 
Grad. Bilđ je to godine 1936. pred otvorenje 
Svjetske izložbe katoličke štampe. U tjedan dana, 
dok smo uređivali hrvatsko-slovensko odjelje- 
nje na toj izložbi, već sam se bio udomaćio u 
Vatikanu. Ali kad god sam ulaz io u nj ili izlazio 

* Dr Josip Andrić »Najljepši među otocima«, ptitck 
ipisna knjiga, koja je o Novoj Godini 193a izašla u na- 
;kladi Dobre Štampe u Slav. Požegi. Cijena 40 Din. 


iz njega (bivalo je to zo nekoliko puta svaki 
dan), svaki put sam se na trgu sv. Petra obazi- 
rao prema onoj palači, u kojoj je bio stan Sv. 
Oca Pape, i prema onim prozorima, koji su bili, 
kako sam se otprije sjećao, na odajama papine 
radne sobe. I uveče sam znao doći amo, da vi- 
dim rasvijetljene te prozore i da sebi zamišljam, 
kako tamo za pisaćim stolom u neumornom radu 
sjedi Bijeli Starac sa prijestolja sv. Petra. 

I tako je došao dan 12. svibnja, dan, u koji 
je — iza nekoliko odgoda, jer uređenje izložbe 
nije bilo na vrijeme dovršeno — konačno bilo 
otvorenje izložbe. Zapala me je nekim čudnim 
slučajem ulaznica, na kojoj je bila titula »Ecce- 
lenza«. Kad smo se glavnim hodnikom izložbene 
zgrade idući za preuzv. nadbiskupom drom Iva- 
nom Šarićem uputili prema svečanoj dvorani, 
zaustaviše mene i dra Kotnika, ravnatelja Družbe 
sv. Mohorja, jer nismo bili u fraku, kako je za 
tu svečanost bilo propisano. Ni grof Dalla Torre 
predsjednik izložbenog odbora, koji je pristu- 
pio k nama, nije nam pomogao. Pustiše nas tek, 
da odemo u naše hrvatsko-slovensko odjeljenje, 
da ondje čekamo, dok svečanost otvorenja ne 
prođe i dok ne počnu svi razgledavati izložbu, 
a među njima i sam Sv. Otac Papa. Morali smo 
se zadovoljiti barem tim. Ali kad smo došli u 
naše odjeljenje, sjetim se, da se i poprečnim po- 
krajnjim hodnikom može doći do sporednog ula- 
za u svečanu dvoranu. Ta bio sam tu na izložbi 
domaći i znao sam sve njene puteve i zakutke. 
Pođem naprijed a dr Kotnik za mnom. Dođemo 
do pokrajnjeg ulaza, a švicarski nas gardist za- 
traži ulaznice. Pružim mu svoju, a on, kad je 
vidio, da na njoj piše »Eccelenza«, salutirao mi 
je i pustio nas obojicu u dvoranu. I tako nam 
uza svu strogost vatikanskog ceremonijala nije 
bilo onemogućen doživljaj, koji bismo bili teško 
prežalili. 

Tu sam četvrti put vidio Papu Pija XI. Došao 
je u svečanoj pratnji. Pred dvoranom, punom 
najodličnije publike na čelu s kardinalskim 
zborom i diplomatskim predstavnicima, održao 
je nezaboravno snažan govor. Ali ne više napa- 
met, nego ga je čitao. A u tom čitanju osjećalo 
se staračko podrhtavanje glasa, na mahove kao 
da se gubi, da onda opet jače probije. Sedamde- 
set i devet godina pritiskalo je taj glas, zasti- 
ralo mu zvuk i oduzimalo nekadanju puninu i 
svježinu. 

Izgovorio je svoj govor, blagoslovio nas, a 
onda — umjesto da pođe kroz cijelu izložbu, 
kako smo to očekivali — prošao kroz sredinu 
svečane dvorane i uputio se kroz glavni hodnik 
prema izlazu, gdje ga je dočekao" auto, da ga, 
izmorena od napora te svečanosti, proveze na 
šetnju kroz vatikanske vrtove. Izložbu je kasnije 
pregledao, kad u njoj nije bilo publike i kad 
je mogao da je pomnije razgleda. Vrlo joj se 
radovao, ta bila je priređena u čast njegove 
osamdesete godišnjice. 

Četiri dana kasnije, 16. svibnja, bila je hrvat- 
ska audijencija kod Sv. Oca Pape. Bila nas je 
mala skupina, sviju skupa četrdesetak. Predve- 

(Svršetak na str. 120.) 


118 


- 

Izvorni roman „Obitelji" 


VJEČNA ZARUČNICA 

•NAPISALA JAGODA TRUHELKA (Nastavak) 


Kao vihor krene spram ulice, kadli ga ugleda 
Lulićka, koja se vraćala iz stražnjega dvora. 
Stane je vika, kamo se to on uputio, šta mu se 
dogodilo? I poleti za rjim, ali uto je on već 
bio odjurio, bez pozdrava i odaziva. 

Andrija je jurio, da nije pravo znao, kojim je 
smjerom udario. Gonio ga slijepi bijes i bio bi 
se oborio na prvo živo biće, koje bi mu se na- 
šlo na putu. A jer se nije našlo, okrene se sav 
njegov gnjev na njega sama. Zar je njemu to 
trebalo, matorome momku? Tri nedjelje dana 
trošio vrijeme u kojekakvo razumijevanje i fan- 
tazije, pa da mu se najposlije pokaže, e je gra- 
dio ražanj, a zec u šumi! U njemu zakipi i za- 
vrišti najljući gnjev, što ga muškarac može sa- 
mo da osjeća, kad ga svlada stid i sram od sama 
sebe. A ne zbog tog ulickanoga gizdelina i do- 
tepenca tobože iz svijeta. Bruka i sramota! Je- 
dan od onih, s kojima je stara vještica opet 
spetljavala svoju kćer! Da je Bog ubije! Stisne 
obje pesnice, što je jače mogao, a kad je u je- 
dnoj prasnulo i oštri se trunci zdrobljene lule 
zaboli u njegov dlan, njemu čisto odlane pa sa- 
mo zamahne rukom i baci ostatke lule u Dravu. 
Onda snažno ispljune, kao da će iz sebe izba- 
citi svu gnjusobu, što se u njemu nakupila. 

Nastavi put svoj niz riječnu prljušu. Dohva- 
tivši se i vrbika, što se s vremenom naselio na 
dravskom prudu ispod strma brijega, koji je hi- 
rovita Drava ovdje podigla i još diže, otkidajući 
zemlju s druge obale, probije se Andrija kroz 
šikaru guste šumice gazeći po bespuću, po bla- 
tu i kaljuži i ne mari, što ga po rukama i licu 
greblo trnje i šiblje, a nova se kaputa i šešira 
hvatala paučina. Šta više, divlja pustoš samovolj- 
ne prirode, miris vode i gnjileži trave i rašća 
osjećao je kao neki melem, jer ga je sve više pri- 
bližavao njegovu utočištu, vinogradu. Prošao 
je ispod groblja, pa kroz »paklo«, a da mu nije 
palo ni na pamet, kako se tu ljeti nedjeljom i 
blagdanima ugodno sjedi u hladu šumice, te ne- 
daleko Drava teče, kraj nje se odojče ili janje 
peče, a pred tobom na stolu crveni se slavonski 
šiljer kao zora rumena! 

Kad je i taj komad puta sretno prevalio, a da 
nije nikoga sreo, dohvati se napokon stazice, 
koja je zakrenula uza strmi brijeg i izvela ga 
između posljednjih kuća do prvih vinograda. 

Sad mu je već bilo gotovo sasvim dobro. Još 
samo toliko i toliko stotina koračaja i već ga 
izdaleka pozdravljaju dva mlada jablana, što 
su kao straža pokazivali među njegovom vino- 
gradu. I još malo, pa je tu već i ograda od le- 
tava, pa vratašca, što se čista kao sama od sebe 
otvaraju pred gospodarom, onda uskom sta- 
zom pored vinove loze ravno kolibi. Dobro je, 
što nikada ne nosi ključa kući, nego ga 


ostavlja vani. Suviše je težak i velik, a ovdje 
ga nitko ne će tražiti, jer ga svaki put sakrije 
na drugom mjestu: pod strehom, pod kamenom 
ispred praga, među suhim borjem iza kolibe, 
nekad čak i na orahu; mijenja mjesto, da ga ne 
bi nanjušili kakvi lopovi. No dogodi se onda, da 
ga ni on sam nekad ne može odmah da nađe . . . 

Da, ta njegova draga koliba — prava je raz- 
bibriga i najvjerniji prijatelj. Daleko od brbljava 
i dosadna svijeta. Ima u njoj sve, što treba i za 
dulje prebivanje. Nije velika, mala je majušna, 
vele, čak za nj, ljudeskaru, i premalena. Ali on 
ipak ima dosta mjesta. Taman toliko, da se is- 
pruži na pletenoj steljki pa da mirno prospava 
ljetnu noć sigurno slađe nego i sam car na zlat- 
nom krevetu. Golem orah svu je zaklanjao iz 
vana i daje joj hlada, koliko hoćeš. Naokolo 
stoje vinove loze, kitnjaste i vazda rodne kao 
stado ovaca. Pred kućom stol i klupa, da na njoj 
prijatno prosjediš i preda se u zelenilo glediš. 
U klijeti ispred sobice kace i bačve i vinogradski 
alat po kutovima i stijenama pokazuju u spokoj- 
nom neredu, za što služe i čemu su. U zidu ognji- 
šte, u sobici golema peć, da griju, kad mu se 
prohtije, da i zimi provede koji dan u osami. 
Onkraj visoka praga uska vrata, za vratima so- 
bica kao ptičnja krletka. Kad otvori oba pro- 
zorka, jedan na sjever, drugi na zapad, odmah 



t DR IVAN GNIDOVEC, 

prvi biskup i o ganizator skopljansko-prizrenske biskupije u novije 
vrijeme, umro je 3. veljače. Blagopokojni natpastir se odlikovao 
požrtvovnim radom za dobro svojih vjernika u prostranoj svojoj 
biskupiji, te je njegova smrt veoma žaljena 

Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


se sva napuni bijela dana. U njoj stol, klupa, san- 
duk, na zidu slika svetog Ilije i onda ima još 
uvijek mjesta, da se provučeš između tih stvari. 
Ima dakle sve što treba. 

Odmah promijeni odijelo sa starim haljinama, 
što su visjele na vratima, izvadi iz sanduka 
kruh i sol, iz dimnjaka skine komad slanine i 
kulena, iz »podruma«, to će reći iz jame ispod 
velike kace, digne burence, natoči u bukaru, i 
to sve iznesavši na stol pred kolibom, nabere 
još između čokoća nekolike paprike i onda sje- 
dne, da u jelu i pilu utopi današnji nemili doga- 
đaj i da tu provede najbolje časove, što ih je 
uopće poznao u svom životu — bio veseo ili ne- 
veseo, zanesen ili bijesan. 

Još nije bilo sasvim doba za večeru. No An- 
drija je ipak osjetio već jaku potrebu za jelom 
a još više za pilom; nakon neobičnog duševnog 
potresaja trebala mu dobra okrepa. 

Kroz čipkastu zavjesu višnjeva granja zlatilo 
se sunce i šaralo po pijesku svakojake »figuri- 

Koko će se birati novi Papa ? 

(Svršetak sa str. 116 ) 

NAKON IZBORA PAPE 

Poddekan Svetoga kolegija zajedno s najsta- 
rijim kardinalom svećenikom i kardinalom đa- 
konom približi se k biranomu i pita ga, da li 
izbor prima. I poslije jesna odgovora pita ga 
još, kakvo bira ime kao papa. Onda izabranoga 
papu vode k oltaru i onda u rušnicu, gdje obu- 
če papinsko ruho i bijelu sutanu (košulju), vra- 
ti se u kapelu, gdje sjedne na prijesto na strani 
evanđelja. Kardinali pristupaju, klečeći ljube 
mu ruku i papa svakoga zagrli. To je prvi iskaz 
štovanja novoizabranom papi. Zatim dekan kar- 
dinala đakona ide za papinskim križem na bal- 
kon Svetoga Petra i javlja puku: 

Imamo papu, Njegovu Eminenciju, gospodina 
kardinala toga i toga, koji je izabrao sebi ime 
Zvona rimskih crkava počnu zvo- 
niti. Onda novi papa uzlazi na doksat i daje bla- 
goslov Urbi et Orbi, gradu Rimu i 'čitavomu svi- 
jetu. 

Habemus papam! A. Šimčik 


ce« i njih gledajući pomalo se stišavala uzbur- 
kana duša Andrijina. Pa da on nema pravo, kad 
na pitanje, kako može tako da proboravi po 
čitavo ljeto u toj samici i pustoši, ne zna drugo 
da kaže, nego da su valjda kakovi čari između 
njegovih loza, kakovih nema među ljudima u 
varoši, pa ga više privlače nego grad i njegov 
brbljavi svijet. Nikad ovdje ništa njega ne vri- 
jeđa, a sve mu je prijatno i drago. Mnogo toga 
ljudi ne razumiju, što razumiju one proste duše 
bez mnogo učevnoga znanja i visoke školske 
mudrosti. Andrija ne bi htio ni za što na svijetu 
mijenjati ni kojim učenim položajem ove svoje 
večeri i sutone pred svojom kolibom, koji su ga 
i sada odmah primili u svoje obajano kolo, Pred 
njim; okolo njega sjatila se vinova loza kao 
spokojno i strpljivo stado, kroz lišće šušti vje- 
trić, u brazdama cvrče cvrčci, zriču zrikavci, 
gude popci: pitoma svirka proljetne večernje 
osame. Malo kasnije javit će se i kos, kad se 
vrati u svoje gnijezdo na vrhu oraha, da, kao 
preko svega ljeta, u tu svirku unese fanfare 
svoje večernje pjesme i svoga gostoprimca raz- 
govara svojim zviždukanjem, zorom budi, a ve- 
čerom sprovađa u san, prije nego što će i sam 
turiti glavu pod svoje crno krilo. 

Sjedi tako Andrija, puši, pijuca i gleda u zla- 
ćani sjaj, što se iza višnjeve zavjese sve više 
gasi i sprovodi večer u noć. I tako se sve više 
gasi svijetlo, i tišina biva sve dublja; glasovi no- 
ći stapaju se u jedan akord, u kojemu se sada 
razabira i dublje neki mrmor: to se čuje sada i 
kljuskanje Drave, kako dere između korijenja 
na dnu vrbika i topolika. 


Pet puta bod Pape Pifa XI. 

(Svršetak sa str. 118.) 

deni vrhbosanskim metropolitom preuzv. g. drom 
Ivanom Šarićem dočekali smo Papu u jednoj ma- 
loj dvorani. Došao je. Svima nam je pružio ru- 
ku. I progovorio nam je kratak govor istaknuv- 
ši ljepotu našeg odjeljenja na Svjetskoj izložbi 
katoličke štampe. A kad nas je na rastanku bla- 
gosiljao, nisam slutio, da ga posljednji put vidim. 

Pet puta sam vidio Papu Pija XI. Šesti put sam 
se nadao, da ću ga vidjeti, kad budemo u Vječni 
Grad nosili molbu hrvatskog naroda za kano- 
nizaciju bi. Nikole Tavilića. Trebalo je to biti 
ove godine baš u dane, kada bi Pijo XI. navr- 
šio bio 82. godinu života. Ali eto nekoliko mje- 
seci prije toga napustio je ovaj svijet. 

»Sveti Otac dogara kao svijeća i samo će jed- 
noga dana tiho utrnuti,« rekao mi je preuzv. 
hrvatski metropolita dr Alojzije Stepinac, kad 
se prije tri mjeseca vratio iz Rima sa svog prvog 
i posljednjeg službenog posjeta Papi Piju XI. 

Tako se i dogodilo. 

A mi ćemo sada doći novom Vrhovnom Po- 
glavaru Crkve s molbom za kanonizaciju najve- 
ćeg svetoga Hrvata i s drugim svetim željama 
hrvatskog naroda . . . 



(Nastavit će se.) 

Anketa ,,Obitelji“ 

JEDNO MI JE OGORČILO ŽIVOT 
Bt. 6. 

Najsretnije moje doba bilo je djetinjstvo, a 
zatim školski dani, koji su mi prohujali kao je- 
dan lijepi san. Udala sam se kao mlada djevoj- 
ka ne poznavajući svijet i u njem zlobu. Uvijek 
sam zamišljala udaju, koja će me kao ženu 
majku-domaćicu usrećiti. Sve bi to možda i bilo 
tako, da mi se nije u brak umiješalo treće lice 
u osobi moje svekrve, za koju se nisam nadala, 
da će me baš u prvim mjesecima moga braka uz- 
nemirivati i moju sreću kvariti — a to je s nje- 
ne strane bila ljubomora — izvor svakom zlu. 

Ja sam danas isto svekrva postala i molim se 
dragom Bogu, da ne bi svojim držanjem i govo- 
rom sreću svoga djeteta zagorčila, premda za- 
sebno stanujemo, jer iz iskustva dobro znam 
svu težinu toga jada. Pa i danas, kad se svega 
toga sjetim, tuga me snađe. Inače moj bračni 
život i kao majke i domaćice snosim sa zado- 
voljstvom i na veselje moje već odrasle djece. 
Iako ovo zvanje iziskuje puno ljubavi i pregara- 
n ja,~ ipak se sve to Iako podnosi, kad vidim, da 
moj trud nije bio uzaludan. Sada uživam sa svo- 
jim suprugom, okruženi svojim milim i dra- 
gim. Sretna majka 

MOJA SADANJA SREĆA 
Br. 7 . 

Bila sam činovnica u državnoj službi više od 
10 godina. Svoju sam dužnost vršila marljivo i 


savjesno, ali sam uvijek osjećala, da se ne mo- 
gu uživjeti u taj posao, jer srce me je vuklo 
tihom domaćem životu i obiteljskoj sreći. Naro- 
čitu sam sklonost osjećala za kućanstvo u pot- 
punom smislu riječi. Mnogo je tome doprini- 
jelo čitanje naše drage »Obitelji«, kojoj sam 
vjerna pretplatnica od početka izlaženja. — Dala 
sam uvezati sva godišta i sva sam sretna, kad ih 
vidim u našoj maloj knjižnici. 

I napokon mi se ostvarila moja vruća želja: 
udala sam se nakon mnogo poteškoća i to iz 
čiste nesebične ljubavi za svoga sadanjeg mu- 
ža. Sporazumno s njim napustila sam namje- 
šten je i posvetila sam se onome, za čim me je 
srce vuklo i mislim, da danas nema nikog sretni ■ 
jeg od nas! — Mnogi su me nagovarali, da ne 
ostavljam službu, jer da ne ćemo lako izlaziti 
na kraj u životu samo s muževom plaćom, ali 
mi smo odlučno kod svog ostali, naročito moj 
muž, koji je znao, da ne bi imao pravog i pot- 
punog domaćeg života, kad bi ja ostala u službi. 
Znali smo se potpuno, i pošto oboje želimo sa- 
mo miran obiteljski život, a ne želimo lažnog i 
ispraznog modernog provoda, to smo zadovolj- 
ni skromnim kršćanskim životom. 

Bože daj, da ovako potraje cio naš život i 
druge sreće ne želimo! 

Da završim sa porukom dragim sestrama Hr- 
vaticama širom nam krasne domovine: 

Natrag k obitelji i tihoj majčinskoj i supru- 
žanskoj sreći, pa će nam draga domovina po- 
stati sretna i jaka u svim pravcima, a mi ćemo 
se samo tako potpuno odužiti i dragom Bogu 
i milo j domovini! Mari ja 


Desno : 

NERETVANSKA 
SIESTA (ulje) 
Naslikao Vlađ. Becić 
Slika na izložbi „ Pola 
vijeka hrvatske 
umjetnosti “ u Zagrebu 



Uspomene sa svadbenih putovanja 


S vjenčanja u pofjode Piju XI. 



Još kao zaručnici dugo smo raspravljali o bu- 
dućem svadbenom putovanju i određivali sad 
jedno, a sad drugo mjesto. No srećom smo či- 
tali u nekim novinama, da je Sv. Otac primio 
u audijenciju skupinu mladih bračnih parova. 

»Idemo i mi k Papi!« kliknuo je moj zaručnik, 
a ja sam odmah pristala. I odtada su započela 
naša zajednička razmatranja o Vječnom, Gradu 
i o njegovim znamenitostima. 

Iza vjenčanja krenuli smo ravno prema svom 
cilju. U Trstu smo se zaustavili samo nekoliko 
sati, a Veneciju i Firencu odlučili smo pogledati 
na povratku. Bilo je ljetno vrijeme, pa se Sv. 
Otac Pijo XI. nalazio u svom ljetnom odmara- 
lištu u Castel Gandolfu. Doznali smo, da će za 
šest dana primiti skupinu mladih bračnih parova, 
pa smo dotada htjeli da pogledamo rimske zna- 
menitosti. 

Najprije smo posjetili najveću crkvu na svijetu 
— baziliku apostolskog prvaka Sv. Petra te se 
pomolili nad njegovim grobom i pregledali broj- 
ne umjetnine, koje se u toj crkvi nalaze. Popeli 
smo se i na visoku kupolu te crkve, koju je po- 
digao slavni Michelangelo, i divili se panorami 
Vječnoga Grada. Zatim smo cijeli dan ostali u 
Vatikanu, da razgledamo Sistinsku kapelu, veli- 
čanstvene dvorane, galerije i muzeje vatikanske, 
koji čuvaju neprocjenljivo blago ljudskog uma 
iz svih vjekova. 

U vezi s time posjetili smo i ostale rimske ba- 
zilike, između kojih je najveći dojam ostavila 
na nas bazilika sv. Pavla sa šumom svojih stu- 
pova. Posjetili smo i katakombe, gdje počivaju 
tjelesa prvih kršćana kao i ostale brojne kršćan- 
ske uspomene, koje su kroz stoljeća dali kršćan- 
ski karakter gradu Rimu. 

Zatim smo se zaustavili na uspomenama po- 
ganskog Rima. Ali je na mene najdublji do- 
jam ostavio Kolosej, gdje su okrutni vladari 
mučili junačke prve kršćane. 

Moj muž je htio da pogleda i fašistički Rim, 
pa smo pregledali i mnogo toga, što je Musso- 
lini podigao u tom veličanstvenom gradu. 


Napisala Rajka Čajić 

Pet dana našeg boravka u Rimu preletjela su 
kao vjetar i mi smo dospjeli tek letimično ra- 
zgledati najznamenitije njegove umjetnine i usta- 
nove. A onda je svanuo dan, koji smo s poseb- 
nom čežnjom i strahopočitanjem čekali, dan, 
kad smo imali stupiti pred Kristova Namjesni- 
ka na zemlji. 

Autom smo se odvezli u Castel Gandolfo ra- 
no ujutro. Pregledali smo njegove znamenitosti 
i u određeno vrijeme našli se u dvorani, gdje 
je čekalo nekoliko stotina mladih bračnih pa- 
rova. Bilo ih je iz raznih zemalja, ali najviše iz 
Italije. Iz Hrvatske bili smo samo mi. 

Oko dva sata čekanja protekli su nam u razgo- 
vorima. I tu smo se upoznali s dva mlada pa- 
ra iz Njemačke, koji su bili odlučili, da iz Rima 
pođu na ljetovanje u našu Dalmaciju. Tražili 
su od nas podatke i bilježili sve, što smo im 
tumačili. Kako smo razgovarali njemački, pri- 
ključio nam se jedan par — čak iz Amerike. To 
je bila jedna nova njemačka obitelj iz Chicaga, 
koja je slučajno poznavala i neke Hrvate, koji 
u tom gradu žive. 

Najavili su uto dolazak sv. Oca. Srce mi je 
kucalo kao nikada u životu i drhtala sam od pre- 
velikog uzbuđenja. Sv. Oca Piju XI. dočekali smo 
s oduševljenim klicanjem. Mi smo vikali: »Ži- 
vio!« i htjeli da se u mješavini svih tih jezika 
najjače čuje hrvatska riječ, ali nam je — čini 
se — trud bio uzaludan. Svi su naši pogledi i 
sve naše misli bile upravljene na Oca kršćanstva. 
A on je sjeo na svoj tron pa tihanim očinskim 
glasom stao govoriti. Kao biser odzvanjale su 
njegove riječi dvoranom kroz opću šutnju i kao 
melem padale u naša srca. Govorio je o kršćan- 
skom braku. Oh, kako je divno za mlade parove 
slušati o tom pitanju riječi najvećeg auktori- 
teta na zemlji! Svaka nam se njegova riječ usje- 
kla duboko u dušu, da nas prati kroz život. 

A onda je naš Otac prosuo na ‘nas i na naše 
potomstvo obilje nebeskih blagoslova. Meni su 
suze ćurkom curile niz obraze, a osjetila sam, 
da i moj životni drug briše oči. Sretni smo bili, 
svi smo sretni bili i od sreće smo plakali . . . 

Na koncu je sv. Otac ustao, pristupio redom 
k svakom od nas te nam pružio ruku, da polju- 
bimo u prstenu svete moći. A onda nam je na 
uspomenu svakome dao po koji dar. Moj muž je 
dobio srebrenu medaljicu, a ja lijepu krunicu. 

Kad je sv. Otac Pijo XI. uz naše klicanje na- 
pustio dvoranu, svi smo radosno pokazivali jed- 
no drugome lijepe uspomene. Oh, da! To su 
divne uspomene, koje uvijek nosimo sa sobom, 
a skupa s našim boravkom u Vječnom Gradu 
spadaju sigurno u najljepše časove našega ži- 
vota ... 

Slika lijevo : 

OSTACI POGANSKOG RIMA 



Roman „Obitelji" 


CRNI DVORAC 


FRANCiUSKI NAPISALA M. D 

Jednom, kad se osjetila gore nego obično, 
dala je dozvati liječnika. Liječnik je bio starac 
ozbiljan i nakićen, i još uvijek je govorio o 
anemiji. 

»Ne znam zašto, ali umišljam se, da ... da su 
to simptomi otrovanja,« promrsi mlada žena. 

Liječnik je začuđeno pogleda, a zatim strogo 
reče: 

»Pazite na svoje živce, gospođo; dobro na njih 
pazite. Oni su vam bolesni; to se vrlo dobro 
opaža.« 

»Možda ima pravo,« pomisli gospođa Vaulan, 
kad je liječnik otišao. »A onaj listić nije ništa 
drugo, nego šala neke prevejane osobe. Ali kako 
da se protumači ona tajanstvena pomoć, koja 
je pružena Gislanu i koja ga je spasila, kad se 
strmoglavio na dno jame?« 

Htjela je da se umiri i da udalji od sebe užasnu 
sumnju ... Ali njezino zdravlje sve je više pro- 
padalo, a i Gislano se neprestano tužio. 

»Anemija, anemija,« ponavljao je liječnik. 

»Vi ste vrlo boležljivi, Antonijeto; 
a vaš je sin po nesreći potegnuo za 
vama,« govorio je vojvoda svojom * 
tvrdoćom i ohološću, koju je od ne- 
kog vremena poprimao uvijek, kad je 
razgovarao s mladom udovicom. 

Ona se nadala, da će povratak pro- 
ljeća oporaviti nju i Gislana. I doista 
se činilo, da dječak polako ide na bo- 
lje, ali se njezina slabost povećavala. 

Vrlo je često gubila svijest, a Bertina 
ne znajući, kako da je probudi, trča- 
la je po Akelmu, tako da je gospođa 
Vaulan uvijek, kad bi opet otvorila 
oči, opazila lice djevojke sa Jave, 
kako se nagnulo nad njom. A uvijek, 
kad bi vidjela njezine crne i velike 
zjene i kad bi osjetila dodir njezine 
male i trajno ledene ruke, pograbio 
bi ju drhtaj straha. 

Jednom ju je ta nesvjetica nena- 
dano pograbilk usred noći. A kad se 
osvijestila, već je bio dan. No kad ju 
je ostavila slabost, ostala je po pri- 
lici pola sata nepomična, čekajući da 
posve dođe k sebi. Odbijanje sata, 
koji je zvonio osam puta, trgne je. 

Već osam? Kako to, da Gislano još 
nije ustao? Siđe s kreveta i uđe u su- 
sjednu sobu. Da, dječak je bio ustao, 
jer je krevet bio prazan. Sigurno ga 
je Bertina obukla i odvela na doru- 


LLY - PREVODI ZLATA L. P. 

(Nastavak) 

čak, preporučujući mu, da ne pravi buku i tako 
probudi njezinu gospođu, za koju je držala da 
spava. 

Dok je mlada žena pružala ruku prema zvon- 
cu, da zazvoni, pogled joj pade na ormarić: tu 
se nalazio list, postavljen tako, da bude upad- 
ljiv. 

S prigušenim krikom žena ga pograbi i pro- 
čita: 

»Dijete je ugrabljeno i nalazit će se na sigur- 
nom mjestu, jer je ovdje u vječnoj opasnosti. 
Koliko god se vi čuvali, ipak vas truju. Bježite 
iz ove kuće, ako želite da se sačuvate za svoga 
sina. On je na sigurnome u mojim rukama. Za 
njega se ne brinite i budite uvjereni, da ćete ga 
jednoga dana opet vidjeti.« 

Gospođa Vaulan je bila odveć slaba, a da bi 
mogla podnijeti ovaj novi udarac; samo je za- 
jecala i zatim pala bez svijesti na sag. 

Kad je došla k sebi, opazila je Bertinu i dje- 
vojku sa Jave. Nagonskom je kretnjom gurne. 


Desno: PORTRET GOSPOĐE U ZELENOM (ulje) 
Naslikao Josip Crnobori 
Slika s izložbe „Pola vijeka hrvatske umjetnosti" 
u Zagrebu 


»Zašto, gospođo, ne ćete da se brinem za 
vas?« Upita svojim običnim glasom, a ponešto 
neobičnim naglaskom Petrova đojkinja. 

»Ne! Ostavite me,« promrmlja mlada žena, za- 
tim poviče ispresijecanim glasom: »List! Imala 
sam jedan list. Gdje je?« 

»List? Mi nismo ništa vidjele, gospođo! Zar 
ne, Bertina?« 

»Baš ništa, plemenita gospođo.« 

Crte na licu gospođe Vaulan postadoše ne- 
mirne. 

»Ali, da, tu je bio list, vi ste mi ga uzeli, ukrali 
ste mi ga. Vratite mi ga!« 

Pogled djevojke sa Jave postane još blaži i 
pun saučešća. 


»Siromašna gospođa; bojim se, da joj glava 
više nije na mjestu. Bertino, pođite i pribavite 
joj kakav lijek za umirenje. Dok se vratite, ja 
ću ostati ovdje, jer ju se doista ne može osta- 
viti samu.« 

»Ne, Bertino . . . Bertino!« promrsi gospođa 
Vaulan. Ali je Bertina već bila pošla. I tada, kad 
se našla sama s tom djevojkom, pograbi gospo- 
đu Vaulan neki ludi strah, pa je htjela da se di- 
gne, da viče ... ali nije mogla. Akelma brza kao 
strijela, izvuče iz džepa rubac zasićen nekim mi- 
risom i primakne ga k nosnicama bolesnice. Ne- 
sretnica osjeti, kako joj mozak odrvenjuje; za- 
tim se malo pomalo njezini udovi ukočiše. 

(Nastavit će se ) 


Poklade 

Ostaci poganski/) običaja kod nas i u svijetu 

Napisao Julije Grabovac 


Snaga Japana i visoki moral njegova ži- 
teljstva leži upravo u tome, što je Japan ple 
menitim kulturnim i civilizatornim tekovinama 

ZDR A V LJE 

pomoću ljekovitih svojstava bilja „HERSAN ČAJA" mješavine naročitih ljekovitih biljaka 
po propisu R. V. Pearsona, šefa ljekara u Bengaliji (Engl. Indija). U dugogodišnjoj praksi 
Imao je Dr. Pearson prilike da utvrdi prednost „HERSAN ČAJA" i to sa uspješnim dejstvom 
kod oboljenja: zakrečavanje arterija, bolesti krvotoka, ženskih bolesti, bolova kod men- 
struacije (mijene mjesečnog pranja), migrene, reumatizma, bolesti bubrega, bolesti jetra, 
smetnje u stomaku, otrovanja, zatvorenosti, gihta, crevnih oboljenja, hemoroida (šuljeva), 
općeg i prenaglog debljanja, kao i protiv ljutine (žgarayice). 

„HERSAN ČAJ" dobiva se u svakoj apoteci. 

Besplatnu brošuru šalje na zahtjev: 

„Radiosan", Zagreb, Ulica Popa Dukljanina 1 
Reg. S. br. 14001 od 6 IV 1934 



Evrope širom otvorio svoja vrata, dok se za 
zle ogradio čvrstim i neprobojnim zidom. 

Evropske su države naprotiv primile i pre- 
sadile na svoje tlo neke kultove potpuno po- 
ganske. Karnevalske svečanosti održavaju se da- 
nas u svim gradovima Evrope, a u tome im pred- 
njače najbliže susjede velikog rimskog imperija, 
talijanska i francuska rivijera. Jer današnji kar- 
neval nije ništa drugo nego ponovo oživjele 
Bakanalije i Saturnalije. Rim je te kultove pri- 
mio od Grka pa ih presadio na svoje tlo, a 
mladi i svježi narodi Sjeverne Evrope srušili su 
rimsko carstvo, ali moralno podlegli uticaju ve- 
like rimske kulture i civilizacije. 

ŠTOVANJE DIONISOSA ILI BAKHA 

Po grčkoj mitologiji Dionisos (rimski Bac- 
chus) je sin boga Zeusa i Semale. Fantazija Grčka 
je našla čudnu priču o njegovom rođenju i od- 
goju, pa je Zeus strijelom i ognjem oplodio Se- 
melu, koja porodi čudno biće Dionysosa. Kad je 
odrastao, preda ga žena Zeusova Hera na čuva- 
nje Nymfama u Nysi (drži se, da je to Beotia). 
On je bog vina, koje mu služi kao sredstvo za 
usrećivanje ljudskog srca. 

Od toga su Grci, i onako vesele naravi, brzo 
uveli štovanje boga veselja i raspo jasanosti, pa se 
štovanje vinskog boga Dionysosa naglo’širilo po 
grčkim mjestima i otocima. Dionisosu su kao 
sinove dodijelili, Enopiona (pijanicu) Euantesa 
(lozu) i Stafilora (grozd). Ubrzo postane Dionisos 
olimpijski bog, čime mu je popularnost još više 
porasla. 

Svečanosti Dionisosa održavale su se u ka- 
snoj jeseni pa do Nove godine, a razlikovale su 
se četiri glavne svečanosti: Male ili grad- 
ske Dionizije održavane su od prosinca 
do siječnja, zatim L e n a j e, koje su se održa- 
vale samo u Ateni od siječnja do veljače. Idući 
mjesec održavale su se Autesterije, neka 
vrst natjecanja u ispijanju vina. Svaki bi natje- 



catelj dobio pehar vina, pa onaj, koji bi prvi 
ispio, dobivao bi izvjesnu nagradu. 

Najvažnije su bile Velike ili državne 
D i o n i z i j e, koje su održavane u mjesecu 
Elaphebolionu (ožujak-travanj) s ogromnim 
sjajem, pa je malo koji Grk toga mjeseca izbi- 
vao iz kuće, čak su se i oni, koji su se nalazili 
u tuđini vraćali kući, da budu sudionici velikih 
Svečanosti. Dionysos je uza se kao pratnju imao 
Nymfe, Muze i ostala stvorenja grčke mašte. 

Dionisove svečanosti bile su Grcima nada sve 
mile radi ludog i raspojasanog raspoloženja, 
koje je odgovaralo grčkom duhu. U dugoj po- 
vorci, raznovrsno smiješno odjeveni, potomci 
slavnoga Homera, stupali su uz urnebesnu buku 
i ciku, okićeni lozinim lišćem i grozdovima. 

Ove svečanosti, kako nam javlja slavni grčki 
povjesničar Plutarh, bile su u početku jako pri- 
prosto obavljane, ali kasnije je vino činilo re- 
dovito svoje pa se ni stari Grci nisu mogli tome 
oteti. Osim vina, igrale su u tim svečanostima 
glavnu ulogu razuzdane žene, koje su se zvale: 
Bahantice, Maiaide i Bessaride, koje su bile vrlo 
sablažnjivo odjevene. 

Grčkom Dionisosu odgovara rimski Bacchus 
ili Liber, kojemu je sa strane jedna Liberia. 

Dionysovo štovanje došlo je k Rimljanima iz 
Grčkih kolonija u Donjoj Italiji, a slavili su ga 
17. ožujka, kao svečanost Liberaria, uglavnom 
pozorišnim igrama. 

Međutim nam slavni rimski pjesnik Vergil 
kaže, da su se već u početku te igre po ostaloj 
Italiji isto onako »veselo slavile« kao u Atici, 
što dokazuje jak uticaj Grka na Rimljane. U 
Rimu Liberarije nisu ni izdaleka bile slične 
grčkim Dionizijama. Visoki moral Katona i osta- 
lih Rimljana nije dozvoljavao ni samu pomisao 
na takvu sablazan javnog ćudoređa. Ali iz ovih na 
oko nevinih igara, brzo se razvio tajni kult 
Bakanalije, pa je rimski senat, da zapriječi mo- 
ralni pad, morao god. 186. pr. Kr. najoštrije na- 
stupiti protiv pristaša toga poštovanja. Ipak se, 
održalo u tajnosti sve do u carsko doba. 

SATURNALIJE 


Rimljani u mjesecu 
prosincu. Te su sve- 
čanosti bile obavljane 
u znaku »zlatnog do- 
ba«, i svaki si može 
predstaviti, kako su 
ljudi starog Rima 
nastojali da bar tih 
dana dozovu natrag 
vijek bezbrižnosti, ve- 
selja i razonode, pa 
Šu čak i robovi za Sa- 
turnalija smjeli da 
sjede pri gospodare- 
vom stolu, kao znak, 
da u doba Saturnova 
vladanja nije bilo ra- 
zlike među staležima. 

Ali i to se kasnije iz- 
rodilo, pa su sve više 
dolazili do izražaja 
najniži ljudski nagoni 

Kršćanstvo je međutim prekinulo s tim po- 
ganskim tradicijama, i, to je sve trajalo do Hu- 
manizma i Renesanse, kad je ljubav prema klasi- 
čnoj umjetnosti i književnosti, ponovo oživjela 
ta dva štovanja, ali sad pod imenom Karnevala. 

Italija je bila u 15. vijeku žarište prosvjete, pa 
je razumljivo, da je ona prva prihvatila i po- 
novo oživjela starorimske običaje. 

Prvi grad, koji se bacio u vrtlog tih svečano- 
sti, bila je Florenza za porodice Medici-a. 

Svečanosti princa Karnevala pocinjale su pr- 
voga dana iza Triju Kraljeva, a trajale su do 
Pepelnice (Čiste srijede). 

Iz Italije se taj poganski, na evropske prilike 
primijenjeni kult širio po ostalim evropskim dr- 
žavama, pa se održao sve do dana današnjega! 

Veliki gradovi francuske i talijanske rivijere 
gaje taj kult najbrižnije, te u orgijanju, i skraj- 
noj bezbrižnosti poput poganskih naroda pro- 
vode dane Karnevala. 

Praktični duh Osmanlija je našao obilježje za 
te svečanosti: »Kad Kaurin poludi . . .« 



Rimski Saturn je isto- 
vjetan s grčkim Krono- 
som, najmlađim sinom 
Urana i Gee (zemlje). 5 
njega su, kako vidimo, Ri- 
mljani preuzeli od Grka, 
a rimski pjesnik Ovidije 
ga meće »in aurea aetate« 
(u zlatno doba). Svečano- 
sti Saturnalija slavili su 

Desno . JAPANCI ŽALE, ŠTO NEMA- 
JU SVOGA KARNEVALA, ALI SU I 
TO ISKORISTILI U BORBI PROTIV 
ČANGKAJŠEKA. PRIREDILI SU 
OPHOD KRABULJA S ČANGKAJŠE- 
KOVIM MASKAMA, DA SE TAKO 
IZRUGAJU BRANITELJU KINESKE 
SLOBODE 





Napisao Eu/eret Lawson 


Novela „ Obitelji “ 


Oklada 


»Prije nego vi vašu.« 

»Ta, uzruja, se ona iznova, molim vas, recite 
mi, nije li to ludost škitati se od mjesta do mje- 
sta, gdje vreba smrt za svakim korakom u 
mnoštvu muha, moskita, groznice, prljavost. Da- 
leko od prijatelja, bez stalna dohotka, uvijek na 
drugo mjesto i neprestano seliti 'se dalje i dalje: 
pakovanje prtljage, morske bolesti, tuga za za- 
vičajem — ne, ne.« 

»Sve sam promislio, c< reče gotovo mirno Ri- 
chard, »ali provesti svoj mladi život i najljepše 
godine kod piana, vježbati glas, koji se možda 
i ne će izvježbati i čekati samo i čekati, dok bu- 
dem jedamput mogao zapjevati i još na kraju, 
možda,« Richard se malo suspregao, zadržao je 
zlu riječ. Ne ovako se ipak nije mislio s njom 
rastati. S dražesnom, milom Joanom. 

Joana ga pogleda i reče: »Kitaj je gori.« 

»Misliš? Nego London sa svojim maglama i 
životom bez izražaja? Jadna, mala Joano, ža- 
lim te.« 

»Ti me nemaš ni najmanje žaliti, nego ja te- 
be uostalom, znaš šta, okladit ćemo se,« klikne 
ona, da otjera oluju. Kladimo se za deset funti, 
da ću od danas do deset godina imati više od 
života nego ti. Vrijedi?« 

»Da, vrijedi,« i pogledali su se iskreno. Bili su 
tako mladi i deset godina činilo im se sada tako 
beskrajnim vremenom. 

»Ako se još kad vidimo, ako se uopće vratim,« 
reče nešto oklijevajućim glasom Richard, »si- 
gurno ne ću zaboraviti našu okladu.« 

»Ne ću ni ja,« reče i ona već malo više ga- 
nuta. 

I oprostiše se. 

Richard se doista vrati istom za jedanaest go- 
dina. Ali svoga obećanja, koje je dao bio nekoč 
maloj i divnoj Joani, nije zaboravio. Odmah dru- 
gi dan stao je listati u telefonskoj knjizi: Mor- 
daunt, Mordaunt Betty, Mordaunt Iris, Mordaunt 
Joan, ah! telefon 43241, to je ona. 

Prve dvije godine dopisivali su se. Njihova pi- 
sma bila su doduše kratka, ali iskrena, ovdje 
ondje javilo se staro peckanje. Znao je iz njih, 
da Joana počinje nastupati i da dobiva ime, onda 
su najedamput listovi prestali dolaziti. I nijesu 
znali jedno za drugo. 

Sada nakon deset i više godina puki pogled 
na Joanino ime u telefonskom popišu probudi u 
njemu živo ganuće i želju, da vidi svoju malu 
prijateljicu. 

I kad se Joana u telefonu ozvala, bio je go- 
tovo ganut. 

»Pa dakako, dođite, i to odmah, ako možete,« 
pozivala ga je toplo Joana. »Vrlo se radujem.« 

Za četvrt sata sluškinja ga uvede u lijepu so- 
bu za primanje. I bila je to zapravo ista Joana. 
koja ga je dočekala ispruženih ruku. Starija, ali 
ne mnogo. Promijenila se? Donekle, jest. 

"Nakon toliko godina, Richarde,« reče gotovo 
rmiiešeći. »I skoro ste ljepši nego ste bili. Kao 
od bronza, opaljen.« 


Primakla je k njemu stolić s čajem. 

»Ali naša oklada,« nasmiješi se Richard. 

»Šta, vi nijeste zaboravili?« 

»Takvo što se ne zaboravlja.« 

»Onda pripovijedajte vi prije,« klikne Joana. 

»Ne, vi!« 

»Isključeno, pripovijedajte.« 

I Richard polagano počne pripovijedati o sve- 
mu, što je prošao, o pustolovinama, koje je ne- 
koć snivao, i kakve su bile u zbilji, kad se radilo 

0 glavi. Pripovijedao je gotovo sat lijepim gla- 
som i privlačivo o danima, kad je u krpama 
prosio komad kruha i o danima, kad je stanovao 
u prvim hotelima, o noćima, koje nijesu nalik 
engleskim noćima, o podmuklim opasnostima, o 
trofejima, koje je kao istraživač dovezao. 

»Bože!« klikne Joana, »pjevam u radiu za če- 
tvrt sata i još sam ovdje. Richarde, dragi, priče- 
kajte me, vratit ću se za uru natrag.« 

Richard osta sam. Gledao je sobom, kojom se 
razlijegalo meko tango iz radija. Bila je lijepa 

1 ugodna soba ukusno uređena. Kao da ga sve 
ovdje sjeća njene dražesne gospodarice. 

»Halo, halo. Za mali časak koncerat popije- 
vaka Joane Mordaunt,« javi govornica u radiu. 
Richard se zgurio u stolici i slušao je. Ali to; 
što je čuo, iznenadi ga. To je bio krasan glas, 
s formom, mek, a ipak jasan kao kovina, krasno 
izvježban. Richard sklopi oči. Taj glas govorio 
mu je, dočaravao mu iznova maštu obale preli- 
vene suncem, večeri kod ognja s tugom za za- 
vičajem i s pjesmom zvijezda tako dalekih i tu- 
đih, zvonio je čarom starih sela, gdje je sve bilo 
legenda i prošlost. Onda je glas umuknuo i s njim 
je umrlo u Richardu i nešto krasno i neuhvat- 
ljivo. Zaklimao je glavom. To je bio možda naj- 
ljepši, ili barem jedan od najljepših časova nje- 
gova života. Pojmio je, tko je dobio. Jer posti- 
gla je to, da je doprla pjesmom u ljudska srca, 
probudila u njima sve i to je bila najveća mi- 
lost. Ustao je. Onda izvadi knjižicu i napiše ček 
na deset funti. U najbližem cvjećarstvu kupi na- 
ručaj cvijeća i pošalje ga bez riječi sa čekom u 
Joanin stan. Mala, slatka Joana je dobila okla- 
du. Ali kad je došao kući, čekalo ga je malo 
iznenađenje: ček na deset funti, poslan ekspres. 
Pisala je to jamačno na radiu, prije nego je po- 
čela pjevati, pane mu na um i bio je ganut. 

Za dva dana sastali su se opet na radiu, kamo 
je Richard bio pozvan, da predaje, a Joana da 
pjeva. Šuteći pružili su jedno drugome ruke. I 
pošto je Richard čitao prije nego Joana, priče- 
kao ju je naravno u predvorju. 

»Sad se kladim, Joana, sam sa sobom,« reče 
nježno privlačeći njenu ruku k sebi. Da li ćete 
primiti, ako vam ponudim sebe.« 

Pogledala ga je sretnim očima i stisla mu ru- 
ku. Bili su zapravo još uvijek mladi, a život je 
bio ljepši nego prije, jer kad se ide životom u 
dvoje . . . 

Preveo A. Š. 

Ručni rad 



Pletena bluza s kratkim rukavima 


Ova lijepa bluzica vrlo će nam 
dobro doći u proljeće ispod ko- 
stima. Napravit ćemo je od ta- 
nje vunice u boji, koja nam naj- 
bolje odgovara. Izabrat ćemo 
gumbe u boji vune ili bijele kri- 
stalne (prema ukusu). 

Potrebno nam je oko 300 gra- 
ma lagane vunice za ljeto, 2 igle 
od 3 mm i 9 gumbi. 

LEĐA. Načinimo 100 očica. 
Pletemo pravo (kako je nazna- 
čeno na slici I.) 28 redova. U 
svakom 4 redu završimo na sva- 
kom kraju igle po 1 očicu. On- 
da radimo 8 redova ažure, a na 
oba kraja svakog 4 reda i dalje 
oduzimamo po 1 očicu. Ažuru 
činimo ovako: 2 očice pletemo 
zajedno, nabacimo nit preko igle, 
opet pletemo 2 očice zajedno 
itd. Kada se u slijedećem redu 
vraćamo, pletemo sve očice (i 
one nabačene) — pravo. Iza 8 
reda ažure ne oduzimamo na 
krajevima svakog 4 reda očice, 
nego pletemo 5 cm ravno. On- 
da u svakom 10 redu dodajemo 
na oba kraja reda po 1 očicu, 
sve dok ne napravimo do izreza 
za ruke. 

Iza 8 redova ažure radi se 24 
reda pravo. To je uzorak, u ko- 
jemu se cijela bluza izrađuje 
(Vidi si. II.). Kad je radnja 27 
cm dugačka, načinimo izrez za 
rukave. Na svakoj strani odu- 
zmemo 5 očica, u drugom redu 
2 očice, u trećem opet oduzme- 
mo po 2 očice sa svake strane. 
Onda radimo ravno dalje. Kad 
je radnja 39 cm dugačka, zavr- 
šavamo naramenice tako, da 
oduzimamo po 7 očica sa svake 
strane igle kroz 4 reda. Preosta- 
le očice se najedamput završe. 

PREDNJI DIO. Načinimo 54 
očice za početak lijeve strane. 
Napravimo 28 redova pravo. U 
svakom redu s prave strane do- 
dajemo na lijevom kraju po 1 
očicu. U isto vrijeme s drugog 
kraja igle oduzimamo po jednu 
očicu (na onoj strani pod ru- 
kom) u svakom 4 redu. Onda 
radimo 8 redova ažure, lijevu 
stranu pletemo sada ravno bez 
dodavanja. Radimo dalje izmje- 
nično 8 redova ažure i 24 reda 
pravo, dodavajući s one strane, 


na kojoj ćemo raditi izrez za 
rukav (kao na leđima), u sva- 
kom 4 redu po 1 očicu. Kad 
nam je radnja 27 cm dugačka, 
završimo 6 očica za izrez od ru- 
kava, a onda još 2 puta po 2 
očice, a dalje pletemo ravno. 
Kad smo načinili 40 cm dugač- 
ko s druge strane, završimo 7 
očica za izrez od vrata, onda 2 
očice, i dalje po 1 očicu, dok 
nam ne ostane na iglici 28 oči- 
ca za naramenice. Ramenice za- 
vršavamo, kad nam je radnja 
43 cm. dugačka tako, da u sva- 
kom redu po 7 očica završava- 
mo. — Desnu stranu radimo 
isto kao i lijevu, ali sve obrat- 
no. S prednje strane radimo ru- 
pice za gumbe. Tri očice od 
kraja pletemo, 5 očica završi- 
mo, a u slijedećem redu iznad 
završenih dignemo nove očice. 
Prvu rupicu radimo u prvom re- 
du ažure, a druge u razmaku od 

3 cm. 

RUKAVI. Načinimo 65 očica. 
Deset redova radimo pravo, 
onda 8 redova ažure, 24 reda 
pravo, opet ažuru, a dalje pra- 
vo. Sa svake strane u svakom 

4 redu dodajemo po 1 očicu 
kroz 10 cm. Onda završimo po 
3 očice na početku svakog re- 
da — do 16 ćm visine. Onda za- 
vršimo sve očice, koje su ostale. 

OVRATNIK. Načinimo 18 oči- 
ca. Pletemo 4 reda. U petom 
redu pletemo samo 10 očica, 


ostale ostavimo na igli i plete- 
mo natrag ovih 10. Onda opet 
4 reda sve očice i opet ponovi- 
mo kao prije. Tako ćemo dobiti 
okrugli ovratnik (Vidi si. I.). 
Cijeli ovratnik pletemo pravo. 

Kada smo sve to svršili, sa- 
stavimo sve dijelove, izradimo 
rupice za gumbe i prišijemo 
gumbe. Z. L. P. 


kada kupujete Aspirin, da li jt 
»Bayer«-ov križ na pakovanju i tableti 
Bez ovog zaštitnog znake 
nema Aspirina 

Dobar tek 

Mliječna juha. Kuhaj mlijeko, koje 
malo posoli, pa kad uzavre, metni u 
nj žličnjake, da se skuhaju. 

Juha od leće. Kuhaj Vn kg leće, 
dok ne bude mekana. Onda je pro- 
gnječi kroz sito u IV 2 litre vrele vo- 
de, posoli, začini zaprškom, metni u 
nju naribanog češnjaka i prokuhaj. 
Nareži u nju dvije hrenovke, a ako 
to ne ćeš, ponudi s preprženim že- 
mljinim kockama. 

Talijansko pečenje. U 5 dkg rasto- 
pljene masti pirjaj narezane mrkve 
i drugog zelenja pa u to onda metni 
1 kg govedine od buta, koju si prije 
provukla s 5 dkg slanine. Nacijedi 
na tlo limunova soka te peci u pe- 
čenjari i zalijevaj juhom od kosti ili 
vrelom vodom. Kad je meso pečeno. 


Kuhinjski kalendar 

Veljača 

Ponedj. 

27 

Obje d: Juha od zelenja s rižom. 
Makaroni sa šunkom. 

Večera: Kakao i kruh s masla- 
cem. 

Utorak 

28 

Objed: Juha od leće s narezanim 
hrenovkama. Okrugljice od žemlje 
s pirjanim kupusom. 

Večera: Salata od leće s tvrdo 
kuhanim jajima. 

Ožuja k 
Srijeda 

1 

Objed: Mliječna juha sa žličnja- 
cima. Savijača s makom. 

Večera: Pržena riba sa salatom 
od celera. 

Četvrtak 

2 

Objed: Govedska juha. Govedi- 
na s kašom od krumpira i umakom 
od hrena. Puding od šunke. 
Večera: Špinat s jajima. 

Petak 

3 

Objed: Prežgana juha. Varivo 
od graha. Kompot. 

Večera: Omlet. 

Subota 

4 

Objed: Juha od krumpira. Riža 
sa šunkom. Pita od jabuka. 
Večera: Prženice. 

Nedjelja 

5 

Objed: Juha od telećih kosti. 

Talijansko pečenje s makaronima. 
Gužvara s orasima. 

Večera: Bečki odresci sa sala- 
tom od krumpira, celera i luka. 

Ponedj. 

6 

Objed: Juha od rajčice s rižom. 
Varivo od kelja s faširanim odrescima. 
Večera: Varivo i meso od objeda. 

Utorak 

7 

Objed: Juha od celera. Teleća 
jetra s kašom od krumpira. 
Večera: Žličnjaci s jajima. 

Srijeda 

8 

Objed: Juha od mrkve. Valjušci 
od krumpira s umakom od šljivina 
pekmeza. 

Večera: Sir s vrhnjem. 


izvadi ga, a u sok nalij žlicu soka 
od rajčice, 4 žlice crvenog vina, osmi- 
nu litre kiselog vrhnja i primiješaj 
žličicu brašna. Sve prokuhaj te onda 
tim umakom prelij na zdjeli pečenje. 
Ponudi s makaronima. 

Riža sa šunkom. Pirjaj rižu pa u 
nju metni nasjeckane šunke i pirjaj 
dalje. Kad je g:otovo, možeš po volji 
posuti naribanim parmezanskim si- 
rom. 

Makaroni sa šunkom. Kuhaj u sla- 
noj vreloj vodi 20 do 25 minuta ma- 
karone. Kad postanu mekani, oci- 
jedi ih, prelij hladnom vodom i met- 
ni u šerpu, u kojoj si rastopila malo 
slanine. Kad se makaroni opet ugriju, 
primiješaj 10 dkg sitno nasjeckane 
šunke i ostavi još nelčo vrijeme na 
vatri. Na koncu pokapaj s rastoplje- 
nom mašću. 

Puding od šunke. Miješaj 10 dkg 
maslaca sa 6 žumanjaka te primije- 
šaj 5 žemičaka, s kojih si odrezala 
žutu koru i koje si namočila u mli- 
jeku te ocijedila. Zatim dodaj Vt kg 
nasjeckane kuhane šunke, mrvice >i 
1 žemlje, žličica soli i snijeg od b 
bjelanjaka. Smjesu zaveži u navlaže- 
ni ubrus, koji si posula brašnom, te 
kuhaj \Zt sata. Onda puding izvadi, 
koncem nareži i pospi rastopljenim 
maslacem. S. A. 

Kućno gospodarstvo 

Da meso ostane svježe, posoli ga, 
metni ga u zemljanu posudu i pri- 
krij ubrusom, namočenim u jakom 
octu. Tako će ostati i nekoliko dana 
svježe. 

Crne pregače (od klota) isperi u 
vodi, u koju si nalila malo octa, pa 
ih stavi čiste u toplu vodu s krum- 
pirovim škrobom. Imat će lijepu cr- 
nu boju i lijep sjaj. 

Bijeli kuhinjski namještaj čisti se 
ovako: Krpu, spužvu ili mekanu ke- 
fu nasapunaj, pokapaj petrolejem te 
njom operi namještaj, oplahni i obri- 
si čistom krpom, da bude suho. 

Ako hoćeš imati lijepe bijele ruke, 
umij ih 2 puta na dan u vodi, u ko- 
joj si kuhala koprivu i nakapala ma- 
lo limuna. 

Mrlje od kolomaza očistit ćeš iz 
odijela, ako to mjesto natareš mašću 
(ili maslacem), pospeš solju i ispereš. 

Mrlje od tinte na hrastovu stolu 
peru se nekoliko puta vrelim pivom. 
Ako su mrlje zastarjele, treba ih prije 
izribati staklenim papirom. Svijetle 
mrlje premaži voskom. 

Mrlje od tinte u suknu na pisaćem 
stolu pokapaj vrelim mlijekom, a on- 
da ih očisti benzinom. 

Kako ćeš se osloboditi miševa? Na- 
moči krpu u terpentinu i zatrpaj njom 
rupe, u kojima su miševi. Dobro je i 
napraviti kuglice od crnog brašna s 
rastucanim staklom. 

Majka i dijete 

Bijela prevlaka u ustima i na je- 
ziku dojenčeta nastaje od toga, što 
majka prije dojenja ne očisti brada- 
vicu i poslije dojenja ne obriše dje- 
tetu usta, pa zaostalo mlijeko kišne 
i hvata se dojenčeva jezika i nepca. 


Takvo dijete nerado pije mlijeko, ne- 
prestano je gladno i plače. Takvom 
dojenčetu treba jezik više puta otrti 
gazom namočenom u 5-postotnoj bo- 
rovoj vodi. 

Ako dojenče ima zatvorenu stoli- 
cu, neka majka, koja doji dijete, je- 
de pekmeza od šljiva ili kuhane šlji- 
ve. Majka treba uopće da se hrani 
jednostavnom hranom, ne smije je- 
sti jela, koja su oštra ili podražuju, 
jer takva jela loše utječu na probavu 
dojenčeta. 

Ako dojenče ima proljev, treba 
izostaviti jedan ili dva obroka, a even- 
tualno i više, pa mu mjesto mlijeka 
davati žličicom ruskog čaja, zasla- 
đenog saharinom. 

Zdravlje 

Glavobolja će ti popustiti, ako is- 
piješ šaljicu crne kave bez šećera, u 
koju si nacijedila sok od polovice li- 
muna. 

Ako imaš hunjavicu, udiši kroz nos 
jak ocat ili svježi hren, pa će ti po- 
pustiti. 

Krvni izljev pod kožu ili u zglo- 
bove ublažuje se hladnim oblogom 
na tome mjestu, dok ne dođe lije- 
čnik, kojega treba pozvati. 

Blaga sredstva za spavanje jesu 
lipov čaj ili čaša piva. S. A. 

Čuvajmo se gripe! Predhodnici su 
gripe glavobolja, groznica i umornost. 
Posljedice su gripe promuklost i ka- 
šalj, a kod nekih i bol u žilama. Ima 
slučajeva koji počimaju s povraća- 
njem ili proljevom. Ta bolest obično 
traje do dvije nedjelje. Sama po sebi 
nije opasna, nu može uslijed nje na- 
stati upala mozga, ili upala pluća, a 
onda je već veoma opasna. Čim ju 
osjetimo, valja odmah leći u krevet 
u toploj sobi. Najbrže se liječi sali- 
cilom. Osim toga treba metati hlad- 
ne obloge na prsa i leđa. Prerano ne 
smijemo napuštati toplu sobu, jer bi 
se mogla povratiti bolest, a onda je 
gore nego li prije. 

Gripa se može zapriječiti alkoho- 
lom. Za to, čim čujemo za njenu po- 
javu, treba odmah umjereno piti li- 
kera, ili konjaka, ili ruma ili dobre 
šljivovice. Tako se sprečava gripa još 
prije, nego smo ju dobili. 

Brzo liječenje kijavice. Uzmi ko- 
madičak pamuka, samo toliko, da od 
njeg uzmogneš napraviti kuglicu to- 
liku, kolika je glavica od šibice, ko- 
jom potpaljujemo oganj. Tu kuglicu 
natopi jodtinkturom i ostavi, da se 
malo provene. Sad uzmi malo čiste 
vate, njom omotaj onu natopljenu 
kuglicu, pa turi u nosnicu tako da 
možemo ipak dihati kroz nos. Udi- 
havanjem zraka ulazi s njim pomalo 
i miris joda u nos i ostale nosne šu- 
pljine. Za jedan sat iza toga prestat 
ćemo kihanjem. Valja samo paziti, 
da jodna kugljica bude dobro omo- 
tana pamukom, jer bi inače mogli 
jodom ozlijediti nosnu šupljinu. S vre- 
menom se taj rad mora ponoviti. 

I limunov je sok vrlo dobar protiv 
kihavice ili vratne upale, ali samo od 
friškog i zrelog limuna. Nacijedi se na 
dlan dosta soka, pa se onda uvlači u 
nos. Da se postigne dobar uspjeh, 
treba to opetovati nekoliko puta. 

I. S i t a r i ć 




Prema istoimenom romanu Mark Twaina 



16. Tada je on naglo ustao. Kroz 17. Pobjeći! Ali smrskat ću vam 18. Tada se dogodilo ono najstra- 

bljesak munja i prve zamahe olujnog lubanje!... Tu si ti-i-i-i . . .! Čekaj, šnije: Toma je kao vjetar projurio 

vjetra profesor je hodao brodom i Gotov si!! Sad ćeš kroz prozor!« za- ispod njegove ruke, dohvatio se ogra- 

bijesno vikao, da se od njegova glasa urla on grozno i ispruži svoje blije- de i nestao u dubini . . . 

sve orilo: de koštunjave ruke za Tominim vra- 

»Ha, sve znam; želite pobjeći! . . . tom. (-Nastavit će se.) 


13. Upravo kada se je Toma pri- 
bližio stroju i htio pritisnuti polugu 
za spuštanje, začuo se kroz mrak 
neki šum. 


14. Toma se odmah spusti na pod, 
da se ne opazi njegova sjena, i sti- 
snuvši se uza stroj stane pozorno 
osluškivati. 


15. To se je profesor probudio i 
izbuljenih očiju pretraživao mračni 
prostor pred sobom. Čulo se njegovo 
ubrzano disanje. 


Veliki natječaj „Obitelji 1 * — Br V i. 

Šenoa je najčitaniji naš historijski romanopi- 
sac, a iza njega dolazi po redu Kumičić. Među- 
tim je obojicu po jačini prikazivanja i lapidar- 
nosti stila jedan hrvatski pisac nadvisio svojim 
romanom »V . . .«, koji je izdala »Matica Hrvat- 
ska« g. 1928. U tom je romanu iznesen lik Krste 
Frankopana, bana, koji je bio »veći od bana, a 
kralj nije mogao biti«. Krsto Frankopan je naj- 
jača ličnost na Cetinjskom saboru, gdje je g. 
1527. odlučena značajna promjena političkog 
pravca u hrvatsko j državi. Po psihološko j analizi, 
jačini i zbijenosti prikazivanja pisac tog roma- 
na može stati uz bok najvećim savremenim pis- 
cima historijskog romana. Pisao je i drame 
(»Prelom«, Svjećica«), pripovijesti, kritike i ure- 
đivao hrvatski najstariji dnevnik. Rodio se u 
Senju g. 1880., a umro pred osam godina. 

KOJI JE TO HRVATSKI PISAC? 

Rješenja se šalju iza objavljenog cijelog na- 
tječaja. Nemojte propustiti priliku, da dobijete 
koju od preko 500 lijepih nagrada, koje su ogla- 
šene u 1. ovogodišnjem broju. 





GENERALNO ZASTUPSTVO 


F. SCHKEIDEB 


NAJSAVRSENIJE 

HARMONIKE 

Svijeta 


ZAGREB. NIK«LIĆEVA 10 

TRAŽITE BESPLATNI CJENIK 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOl(, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


U U 86# 

KO IMA PRAVO? Učitelj pi- 
ta djecu redom, kad su ro- 
đena! Mali Mato reče: 1. ožuj- 
ka. — Martica skočila i zaviče: 

»Laže! Molim, 1. ožujka je 
moj rođendan.« 

NEMOGUĆE. Šef: »Na taj 
labavi izgovor da vam vjerujem. 
Tražite većega bedaka.« 

Namještenik: »Vi traži- 
te od mene nešto nemoguće.« 

NE SMETA. Čuješ, sinko, ne 
sviđa mi se da u školi sjediš u 
zadnjoj klupi. 

»To ne smeta, dragi oče. U 
zadnjoj klupi čujem baš tako 
k'<b i u prvoj.« 

OSUDA. Došla žena knezu, pa 
se tužila na muža, da ju zlo- 
stavlja. 

Knez: »To se mene ne tiče.« 

Žena: »Da, on govori proti 
vama.« 

Knez; »To se vas ne tiče!« 

K 1 o t i 1 d a 

BRZ ODGOVOR. Učitelj: 
»Zašto velimo »siromašni gre- 
šnik« čovjeku, koga vješaju?« 

Anka: »Jer bogate grešnike 
ne vješaju.« 

PROŠAO — PAO?? Brzo- 
j a v: Ispit prošao nisam pao. 

JASNOĆA, »Milo moje! Ka- 
ko si spavala?« zapita mati svo- 
je čedo. 


MODERNA UPUTA. Trgo- 
vac (svome sinu): »Čestit trgo- 
vac mora prije svega biti pošten 
i lukav.« 

S i n: »Dobro. A što znači bi- 
ti pošten?« 

T rgovac: »Biti pošten zna- 
či: držati svoja obećanja.« 

S i n: »A lukav?« 

Trgovac: »Biti lukav znači: 
uopće nikad ništa ne obećati.« 

JEDNOSTAVNO. Gospo- 
d i n: »Zar vas nije stid, tako 
mlad i čvrst, pa prosjačiti? Ja- 
vite se kod grada,, pa ćete či- 
stiti snijeg i blato s ulica i ti- 
me nešto zaraditi!« 

Prosjak: »To ja ne mogu, 
jer tamo primaju samo oženje- 
ne.« 

Gospodin: »No, pa onda 
se jednostavno oženite!« 

PROBLEM. A: »Pa kako ta- 
ko nešto dopuštaš od ovoga 
čovjeka? Da si on to spram me- 
ne dozvoli, ja ne znam, što bih 
sve učinio!« 

B: »Vidiš! Tako ti je to. I ja 
ne znam, što bih- učinio?« 


Najveća katolička tvrtka glazba- 
la u državi 


»Ah, imala sam vrlo luknja- 
stu noć: spavala sam, probudila 
se, zaspala sam opet, opet se 
probudila, opet sam zaspala i 
opet se probudila . . .« 

IZNENAĐENJE. Lafontaine, 
poznati pisac basna, bio je po- 
zvan na jednu gozbu, koja je 
bila priređena njemu u čast. Svi 
su očekivali njegove duhovite 
šale. Međutim na začuđenje svi- 
ju on je šutio. Konačno poslije 
ručka Lafontaine, kao da želi 
nešto kazati. U dvorani se za- 
čuše povici: »Mir . . . pst . . . po- 
sluh . . .« 

U dvorani nasta 
mir i tišina. I Lafon- 
taine ustane i sasvim 
ravnodušno, na izne- 
nađenje sviju, reče: 

»Molio bih malo — 
vode!« 

JEFTINOĆA. Pje- 
snik Ariosto sazidao 
' je malenu kućicu, u 

kojoj je htio da pro- 
živi svoje posljednje 
dane. Kad je vidio tu 
kućicu, jedan od nje- 
govih prijatelja reče 
mu: 

»Kako si se mogao 
zadovoljiti takovom 
kućicom ti, koji si u 
svom »Bijesnom Or- 
landu« opisivao ona- 
ko sjajne palače?« 

»Riječi su jeftinije, 
nego cigle.« 


ZAMJENA. »Gospođo, zar vam ne 
manjka vaš muž, dok ga nema kod 
kuće?« 

»O nipošto, ja na njegovo mjesto 
'stavim rastvorene novine i mislim, 
đa je on tu!« 


SAVJET. Se ka: »Braco, nemoj 
ići blizu rađio-aparata, jer i on ima 
hunjavicu!« 


flustrovani tjednik , Obitelj " stoji 3 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plača unaprijed 
Rukopisi se ne vraćaju. . Obitelj “ izdaje konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik .Obitelji' 
Zagreb, Trenkova 1. Adresa uredništva i uprave .Obitelji': Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
.Obitelj' se tiska u Tiskari Narodnih Novina u Zagrebu. Za tiskaru odgovara V. Kirin, Deželtćeva ul. 2. 



Malo mode 



POKLADE! 

Donosimo nekoliko kostima za našu 
djecu za pokladne zabave. I. „Mala 
s o b a r i c a”. Vrlo jednostavan ko- 
stim : crna creppe-satin haljinica s 

bijelim ovratnikom, pregačicom i ukra- 
som za glavu. — 2. „A s t r o n o m”. 
Na tamnoplavoj podlozi prišiveni ob- 
lici zvijezda, mjeseca, sunca, Saturna, 
itd. Visoka šiljata kapa daje vrlo 
dražestan izgled. Ovratnik od bijelog 
organdija. — 3. „Crvenkapica”. 
Vrlo jeftin kostim za djevojčicu. Lje- 
tna tirolka upotpuni se crvenom ka- 
picom i malom košaricom, te s nešto 
cvijeća u ruci eto nam male Crven- 
kapice ! — 4. ,,S n j e g u 1 j i c a”. 

Dražestan kostim za djevojčicu. Bijela, 
duga haljina, obrubljena zlatnim vrp- 
cama, mala torbica i dražesna kruna 
od — papira. — 5. ,,M a I a B e č a n- 
k a”. Dražestan kostim iz starog 
Beča — stilska haljina od kockaste 
svile sa širokom suknjom, obrublje- 
nom žicom. Šeširić od iste tkanine 
kao i haljina, dok su gaćice od bijelog 
marjkizeta. 



Nagradna križaljka 

Složio Vilper, Zagreb 

Vodoravno: 1. grčko slovo, 2. broj, 4. šahovski izraz, 5. mala 
šumica, 6. kratica za: milijun, 7. ž. ime, 8. veznik, 10. poludragulj, 11. ge- 
ografsko-mjernički pojam, 13. naime (arhaizam), ltf. ime Bogorodice, 15. 
domaća životinja, 17. dvorana, 18. starokeltski pjevač, 19. prijedlog, 20. 
grčki: novo, 21. inicijali hrvatsko! pjesnika („Za dom i narod”), 23. naj- 
brže trčanje, 25. dio kuće, 27. dio kola, odnosno stroja. 

Okomito: 1. geografski pojam, 2. mjesto vječnog blaženstva, 3. 
konj (ture.), 4. hrvatski časopis za djecu, 5. prezime franc. pisca („Po- 
vratak iz S. S. S. R.”), 6. vrh u Velebitu, 7. indijski bogataš, 8. izgubljena 
igra ili bitka, 9. hunski vladar, 11. konjski hod, 12. sveta (arapski), 16. otok 
u Jadranskom moru, 22. otok u Jadranskom moru, 24. prijedlog (dulji ob- 
lik), 26. pokazna zamjenica (srednji rod). 

Odgonetke treba poslati do rP-ožujka. Među odgonetače podijelit će ia 
5 umjetničkih slika 1 15 romana. 

RJEŠENJA i NAGRADE IZ BROJA 47 - 48 

Vodoravno: 2. rok, 4. posao, 6. es, 7. V. S., 8. kajao, 10. sa, 11. 
VT, 13. Parižlija, 17. pasivno, 20. stjenica, 24. moto, 25. Ra, 26. IS, 27. 
Dora, 29. sok, 30. bre, 31. Nil, 32. eno, 33. Jona, 35. M. S., 37. ka, 38. Esna, 

40. parketi, 43. licema, 45. Enoh Arden, 47. ii, 48. EM, 49. april, 52. Ra, 
53. t. j., 54. Isena, 56. Adam. — Okomito: 1. kos, 2. rosa, 3. kava, 4. 
pekama, 5. osoviti, 9. jež, 10. savremeni, 12. tjesnacem, 13. Pi, 14. io, 15, 
L. S., 16. AN (Andrić Nikola), 17. pokop, 18. at, 19. sobar, 21. Adler, 22. 
CO, 23. arena, 24. moj, 28. Ana, 34. na, 36. stolari, 37. kudetja, 39. R. N., 

41. KE, 42. IH I-.43. LR., 44. en (jedan), 46. (!’) air, 50. para, 51. Itna, 
(c = e), 55. Edo. 

Po 5 knjiga dobili su : Dora Ksilandić Iz D. 1 Marija Mamić iz P. Po 2 
knjige T. Lander i R. Ričić iz S. Po 1 knjigu : Don P. Mihelln Iz P., I. Daso- 
vić iz K„ A. Kujundžić iz N. S., 1. Stanić iz 0., 1. Drapcinski i A. Maričić 
ia Zagreba. 

ELEGIJ-E“ 

pripovijesti lz srlj emakog života — KTa pisao XDr Josip -Andulć 


Za Vas samo 20 IDinara 


